  Виталий Пронин О. Бекмеметьев Та сярысь решение кутӥзы туннэ, 18-тӥ октябре, Город Думаысь депутатъёс азьвыл ялымтэ сессиязы. О. Бекмеметьев понна дур басьтӥз 37 депутат, кыкетӥез кандидат - Виктор Шестаков люказ 1 куара. Таӵе ивор сётэ Иж город администрацилэн пресс-службаез.Городлы тӧро луон понна нюръяськизы 16 кандидат, соос пӧлысь нимысьтыз кылдытэм комиссия 2-сэ бырйиз. Соос туннэ городэз азинтон пумысен малпанъёссэс депутатъёс азьын веразы.Азьвыл Олег Бекмеметьев Глазовлэн Тӧроез вал, Виктор Шестаков – Сарапул ёрослэн администрациенызы кивалтӥсьлэн воштӥсез. Выль тӧро Ижкарез азинтонзэ кутскыны ӧдъя ЖКХ удысын кылдэм югдурез тупатон бордысен, озьы ик бадӟым саклык висъялоз нылпи садъёсы черодъёсты быдтонлы, бюджетэз валаса кутон понна зол сюлмаськоз УД  